ddrg/super_eurlex huggingface dataset:
Keskittymiä käsittelevän neuvoa-antavan komitean 104. kokouksessaan 10. joulukuuta 2001 antama lausunto asiaan COMP/M.2530 - Südzucker/Saint Louis Sucre - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 097 , 24/04/2003 s. 0008 - 0008



Keskittymiä käsittelevän neuvoa-antavan komitean 104. kokouksessaan 10. joulukuuta 2001 antama lausunto asiaan COMP/M.2530 - Südzucker/Saint Louis Sucre - liittyvästä alustavasta päätösluonnoksesta (2003/C 97/06) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu keskittymä muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on yhteisönlaajuinen ulottuvuus. 2. Neuvoa-antava komitea on komission kanssa samaa mieltä siitä, että kaikki seuraavat sokerituottet muodostavat asian kannalta merkitykselliset tuotemarkkinat: a) teollisuudelle tarkoitettu sokeri; b) vähittäismyyntiin tarkoitettu sokeri; ja c) jälleenmyyjien omilla tuotemerkeillä myytävä sokeri. 3. Neuvoa-antava komitea on komission kanssa samaa mieltä siitä, että asian kannalta merkitykselliset maantieteelliset markkinat a) ovat teollisuudelle ja vähittäismyyntiin tarkoitetun sokerin osalta yleensä kansalliset lukuun ottamatta Saksaa, jossa Etelä-Saksa muodostaa markkinarakenteen vuoksi merkitykselliset maantieteelliset markkinat; b) voidaan jälleenmyyjien omilla tuotemerkeillä myytävän sokerin osalta jättää määrittelemättä, sillä ehdotettu keskittymä ei aiheuttaisi kilpailuongelmia Saksan, Belgian eikä yhteisönlaajuisilla markkinoilla. 4. Neuvoa-antava komitea on komission kanssa samaa mieltä siitä, että ilmoitettu keskittymä johtaa teollisuudelle ja vähittäismyyntiin tarkoitetun sokerin markkinoilla Etelä-Saksassa ja Belgiassa määräävien markkina-asemien vahvistumiseen, jonka seurauksena tehokas kilpailu estyisi olennaisesti yhteismarkkinoilla tai niiden merkittävällä osalla. 5. Neuvoa-antava komitea on komission kanssa samaa mieltä siitä, että ilmoitettu keskittymä ei johda määräävän markkina-aseman syntymiseen tai vahvistumiseen jälleenmyyjien omilla tuotemerkeillä myytävän sokerin toimitusmarkkinoilla. 6. Neuvoa-antavan komitean enemmistö on komission kanssa samaa mieltä siitä, että osapuolten sitoumukset, jotka koskevat Südzuckerin omistusosuuden myyntiä Veurnesta, enintään 90000 tonnin varaamista kiintiösokerista Südzuckerin Etelä-Saksan sokeritehtailla muille ja Südzuckerin hallussa olevan Saint Louis Sucren vähemmistöosakkuuden myyntiä espanjalaisesta yhtiöstä Ebro Pulevasta riittävät poistamaan kilpailuongelmat Etelä-Saksan ja Belgian sokerimarkkinoilta. Neuvoa-antavan komitean vähemmistö on eri mieltä. 7. Neuvoa-antavan komitean enemmistö on samaa mieltä siitä, että ehdotettu keskittymä olisi julistettava yhteismarkkinoille ja ETA-sopimuksen toimintaan soveltuvaksi. Neuvoa-antavan komitean vähemmistö on eri mieltä. 8. Komissio ottaa huomioon neuvoa-antavan komitean esittämät huomautukset. 9. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä.
Tiedoksi: vuonna 1986 tehdyn oliiviöljyä ja syötäväksi tarkoitettuja oliiveja koskevan kansainvälisen sopimuksen voimassaolon jatkaminen



Virallinen lehti nro C 173 , 23/07/2003 s. 0002 - 0002



Tiedoksi: vuonna 1986 tehdyn oliiviöljyä ja syötäväksi tarkoitettuja oliiveja koskevan kansainvälisen sopimuksen voimassaolon jatkaminen (2003/C 173/02) Kansainvälinen oliiviöljyneuvosto päätti 88. istunnossaan (Madrid, 23.-25.6.2003) jatkaa vuonna 1986 tehdyn oliiviöljyä ja syötäväksi tarkoitettuja oliiveja koskevan kansainvälisen sopimuksen(1) voimassaoloa kahdeksallatoista kuukaudella 31 päivään joulukuuta 2004 mainitun sopimuksen määräysten mukaisesti, sellaisena kuin sopimus on muutettuna vuonna 1993 tehdyllä pöytäkirjalla(2), jolla jatkettiin oliiviöljyä ja syötäväksi tarkoitettuja oliiveja koskevan kansainvälisen sopimuksen voimassaoloa. (1) EYVL L 214, 4.8.1987, s. 1. (2) EYVL L 298, 3.12.1993, s. 37.
Kuulemismenettelystä vastaavan neuvonantajan loppukertomus asiassa COMP/37.730 - AuA/Lufthansa (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen (2001/462/EY, EHTY) 15 artiklan mukaisesti (EYVL L 162, 19.6.2001, s. 21))



Virallinen lehti nro C 214 , 10/09/2002 s. 0013 - 0013



Kuulemismenettelystä vastaavan neuvonantajan loppukertomus asiassa COMP/37.730 - AuA/Lufthansa (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen (2001/462/EY, EHTY) 15 artiklan mukaisesti (EYVL L 162, 19.6.2001, s. 21)) (2002/C 214/04) Deutsche Lufthansan ja Austrian Airlinesin yhteistyösopimuksesta ilmoitettiin komissiolle perustamissopimuksen 81 artiklan 3 kohdan mukaista poikkeusta varten. Sopimuksen pääpiirteet julkaistiin Euroopan yhteisöjen virallisessa lehdessä 11 päivänä heinäkuuta 2000. Kolmannet osapuolet esittivät asiasta huomautuksensa. Tämän jälkeen komissio antoi neuvoston asetuksen (ETY) N:o 3975/89 mukaisen väitetiedoksiannon, jonka jälkeen osapuolet ehdottivat komissiolle sitoumuksia ratkaistakseen kilpailuun liittyvät ongelmat. Komission hyväksyttyä sitoumukset poikkeuksen myöntämistä koskeva päätösluonnos, johon sitoumukset sisältyivät, julkaistiin Euroopan yhteisöjen virallisessa lehdessä 14 päivänä joulukuuta 2001, jotta kolmannet osapuolet voisivat esittää huomautuksensa. Osapuolet eivät vastanneet väitetiedoksiantoon eivätkä ilmoittaneet haluavansa tutustua asiaa koskeviin asiakirjoihin. On katsottava, että osapuolten oikeuksia tulla kuulluksi on täysin kunnioitettu. Brysselissä, 27 päivänä toukokuuta 2002. Serge Durande
Keskittymiä käsittelevän neuvoa-antavan komitean 77. kokouksessaan 14. huhtikuuta 2000 antama lausunto asiaan COMP/M.1693 - Alcoa/Reynolds - liittyvästä alustavasta päätösluonnoksesta



Virallinen lehti nro C 053 , 28/02/2002 s. 0014 - 0014



Keskittymiä käsittelevän neuvoa-antavan komitean 77. kokouksessaan 14. huhtikuuta 2000 antama lausunto asiaan COMP/M.1693 - Alcoa/Reynolds - liittyvästä alustavasta päätösluonnoksesta (2002/C 53/07) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän, jolla on asetuksen 1 artiklan 2 kohdassa määritelty yhteisönlaajuinen ulottuvuus, ja että se muodostaa ETA-sopimuksen mukaisen yhteistyötapauksen. 2. Neuvoa-antava komitea yhtyy komission määritelmiin merkityksellisistä tuotemarkkinoista a) sulattoaluminalle; b) kauppalaatuiselle alumiinihydroksidille; ja c) erittäin puhtaalle P0404-alumiinille. 3. Neuvoa-antava komitea yhtyy komission määritelmiin merkityksellisistä maantieteellisistä markkinoista a) sulattoaluminalle; b) kauppalaatuiselle alumiinihydroksidille; ja c) erittäin puhtaalle P0404-alumiinille. 4. Neuvoa-antava komitea yhtyy komission päätösluonnoksessa esitettyyn näkemykseen, jonka mukaan keskittymä johtaa määräävän aseman syntymiseen kyseisillä a) sulattoaluminan; b) kauppalaatuisen alumiinihydroksidin; ja c) erittäin puhtaan P0404-alumiinin maantieteellisillä markkinoilla, minkä johdosta kilpailu yhteismarkkinoilla ja ETA:ssa estyisi olennaisesti. 5. Neuvoa-antavan komitean enemmistö esittää kantansa varauksin, koska Alcoan 12. huhtikuuta 2000 esittämien sitoumusten arviointiin on ollut niin vähän aikaa. Enemmistö esittää lasuntonsa kirjallisesti. Neuvoa-antavan komitean vähemmistö on komission kanssa samaa mieltä siitä, että sitomukset poistaisivat ilmoitetun toimenpiteen aiheuttamat kilpailuongelmat komission määrittelemillä markkinoilla. Toinen vähemmistö on eri mieltä sitoumuksista, koska ne toimitettiin vasta komission asetuksen (EY) N:o 447/98 18 artiklan 2 kohdan mukaisen määräajan umpeuduttua. 6. Neuvoa-antavan komitean enemmistö esittää varauksin kannakseen, että ehdotettu keskittymä voidaan julistaa yhteismarkkinoille ja EFT-sopimuksen toimintaan soveltuvaksi, jos kaikkia esitettyjä sitoumuksia noudatetaan. Enemmistö esittää lausuntonsa kirjallisesti. Vähemmistö on komission kanssa samaa mieltä siitä, että ehdotettu keskittymä voidaan julistaa yhteismarkkinoille ja ETA-sopimuksen toimintaan soveltuvaksi, jos kaikkia esitettyjä sitoumuksia noudatetaan. Toinen vähemmistö on eri mieltä, koska sitoumukset toimitettiin vasta asetuksen (EY) N:o 447/98 18 artiklan 2 kohdan mukaisen määräajan umpeuuttua. 7. Neuvoa-antava komitea kehottaa komissiota ottamaan huomioon kaikki keskustelun aikana esille tuodut näkökohdat. 8. Neuvoa-antava komitea suosittelee tämän lausunnon julkaisemista Euroopan yhteisöjen virallisessa lehdessä.
32.

katsoo, että kuntien ja alueiden rooli työnantajina sekä hyvinvointipalvelujen tuottajina ja tilaajina on ratkaisevan tärkeä sosiaaliselle yhteenkuuluvuudelle, tasa-arvolle ja työllisyydelle Euroopassa. Työmarkkinaosapuolien, kuntien ja alueiden tiivis osallistuminen EU:n sosiaalialan aloitteiden kehittämiseen ja täytäntöönpanoon on välttämätöntä, jotta varmistetaan, että toimenpiteillä on asianmukainen ja tosiasiallinen vaikutus Euroopan sosiaalisten oikeuksien pilaria koskevan toimintasuunnitelman täytäntöönpanossa. Eurooppalaisella ohjausjaksolla on tässä ratkaiseva rooli, ja paikallis- ja aluetason on otettava vastuu päätösten tekemisestä ja siitä, miten yhteiset tavoitteet on tarkoitus saavuttaa. Eurooppalaisen ohjausjakson uudistamiseen on sisällytettävä myös alueellinen ulottuvuus ja kestävän kehityksen tavoitteet.
40.

kehottaa kiinnittämään huomiota liikennealan kestävään muutokseen, jonka on oltava reilu ja oikeudenmukainen, varmistaen, ettei yhtäkään aluetta jätetä oman onnensa nojaan ja että kestäväpohjainen ja vaihtoehtoisiin polttoaineisiin perustuva liikkuvuus on kohtuuhintaista ja kaikkien kansalaisten ulottuvilla kaikilla alueilla. Komitea ehdottaa autoteollisuudesta riippuvaisille alueille oikeudenmukaisen siirtymän mekanismia alan muutosten hallitsemiseksi, kun otetaan huomioon, että autoteollisuudessa (joka työllistää suoraan ja välillisesti 13,8 miljoonaa eurooppalaista, mikä on 6,1 prosenttia EU:n kokonaistyöllisyydestä) on meneillään perustavanlaatuinen muutosprosessi siirryttäessä kohti päästöttömiä ajoneuvoja, millä on valtavia vaikutuksia alueiden kasvuun ja työllisyyteen.
toteaa, että maakohtaisten suositusten täytäntöönpano on edelleen hidasta ja epätasaista, ja katsoo, että tämä johtuu myös sitoutumisen puutteesta ja riittämättömistä hallinnollisista ja institutionaalisista valmiuksista. Komitea korostaa, että laajempiin maakohtaisiin suosituksiin (alasuosituksiin) vuonna 2019 kuuluvista yksittäisistä suosituksista 137 on kohdistettu suoraan tai välillisesti paikallis- ja aluehallinnolle tai aiheuttaa alueellisia vaikutuksia, kun vuonna 2018 vastaava luku oli 120, eli niiden osuus kaikista vuoden 2019 alasuosituksista on 62 prosenttia ( 7 ) . Näistä alasuosituksista 112 koskee investointien esteitä, mikä on seurausta siitä, että EU-ohjausjaksossa keskitytään tänä vuonna vahvemmin investointitoimintaan – vuonna 2018 tällaisia alasuosituksia oli 79 –, ja 26 koskee puolestaan paikallis- ja alueviranomaisten hallinnollisten valmiuksien parantamista ja on osoitettu 17 jäsenvaltiolle. Komitea painottaa, että nämä tulokset kertovat paikallis- ja alueviranomaisten merkityksestä EU-ohjausjakson tavoitteiden saavuttamisessa. Tätä ei kuitenkaan ole tunnustettu riittävällä tavalla ohjausjakson hallinnointiprosessissa.
7.

tuo jälleen esiin, että maaseutualueiden kehittämiseen suunnattua EU:n rahoitustukea on lisättävä ottaen huomioon, millainen merkitys maaseutualueilla on Euroopassa. Komitea kehottaa osoittamaan välittömästi käytettävissä olevia rahoitusvaroja eurooppalaisille maataloustuottajille, joita erilaiset kriisit ovat koetelleet (2). Komitea korostaa, että etenkin ruokaturvan varmistamiseen liittyviä toimenpiteitä ja etupäässä meijeriteollisuudessa mutta myös liha-, hedelmä- ja vihannesaloilla vallitsevasta kriisistä kärsivien maataloustuottajien tukemista on tärkeää tehostaa.
9.

korostaa, että valtion- ja hallitusten päämiesten yhdessä paikallis- ja alueviranomaisten kanssa hyväksymä kaupunkeja koskeva EU:n toimintasuunnitelma on tärkeää panna täytäntöön. Komitean mielestä on syytä varmistaa, että kaupunkeja koskeva EU:n toimintasuunnitelma on johdonmukainen sääntelyn parantamista koskevan EU:n toimintasuunnitelman kanssa. Se kehottaa kirjaamaan kaupunkeja koskevan EU:n toimintasuunnitelman ja sen täytäntöönpanoa koskevan valkoisen kirjan komission vuoden 2017 työohjelmaan;
3.

katsoo, että olemassa olevat välineet ja kanavat poliittiseen vuoropuheluun EU-tason, jäsenvaltioiden ja kansalaisyhteiskunnan organisaatioiden välillä toimivat, mutta toteaa, että paikallis-/aluehallinnon ja EU-tason välinen poliittinen vuoropuhelu on hajanaista tai tapauskohtaista. Komitea ehdottaakin, että paikallis- ja alueviranomaisille annetaan aktiivinen rooli ja niiden kokemuksia hyödynnetään vastaanotto-olosuhteisiin ja turvapaikkamenettelyihin liittyvien normien parantamiseksi ja että vastaanottoviranomaisille tarjotaan verkottumiskoulutusta ja -apua. Pakolaisten vastaanotosta jäsenvaltioissa vastuussa olevilla paikallis- ja alueyhteisöillä ei useinkaan ole käytettävissään riittäviä varoja tämän tehtävän toteuttamiseksi. Lisäksi turvapaikkahakemusten määrä kasvaa jatkuvasti. Komitea katsoo, että ensisijaisen tärkeää on parantaa paikallis- ja alueviranomaisten valmiuksia havaita haavoittuvassa asemassa olevat ryhmät ja suojella niitä. Tällaisia ovat erityisesti ilman huoltajaa saapuneet alaikäiset, joita rikollisryhmät usein käyttävät hyväksi seksiorjina, pakkotyövoimana tai jopa elinkaupan uhreina. Turvapaikkamenettelyjä on myös lyhennettävä ja kielteiset päätökset on pantava aiempaa nopeammin ja tehokkaammin täytäntöön, sillä on vahvistettava paitsi poliittisten tasojen välistä vuoropuhelua myös kansalaisten luottamusta eurooppalaiseen ja kansalliseen turvapaikkajärjestelmään.
54.

korostaa, että koheesiopolitiikkaa on pidettävä omana kehityspolitiikkanaan, ei EU:n alakohtaisten politiikkojen kokoelmana. Koheesiopolitiikan olisi edistettävä Eurooppa 2020 strategian tavoitteita, eikä ole epäilystä, etteikö se näin tekisi. On kuitenkin muistettava, että koheesiopolitiikan tavoitteena on kaikkien alueiden varsin erilaisten kehityspotentiaalien hyödyntäminen. Koheesiopolitiikka on näin ollen luonteeltaan joustavaa: se on voitava sopeuttaa eri alueiden erilaisiin olosuhteisiin ja monenlaisiin haasteisiin. Komitea katsoo, että on tarpeen analysoida rakennerahastojen varojen kohdentamista jaksolle 2007–2013 ennen kuin niitä osoitetaan uuteen strategiaan. AK katsoo näin ollen, että koska koheesiopolitiikka on kirjattu perustamissopimukseen, sitä ei tule pitää vain pelkkänä yhteisön strategioiden rahoitusvälineenä.
Samalla kun on tarpeen varmistaa, että veron kiertämisen käytäntöjä ehkäistään , olisi vältettävä kielteisiä vaikutuksia sisämarkkinoilla toimiviin pienempiin monikansallisiin yrityksiin. Tämän vuoksi tätä direktiiviä olisi sovellettava ainoastaan sellaisiin unionissa sijaitseviin yksiköihin, jotka ovat monikansallisten konsernien tai suurten kotimaisten konsernien jäseniä ja jotka täyttävät vuotuisen kynnysarvon, joka on vähintään 750 000 000 euroa konsolidoitua tulosta. Tämä kynnysarvo olisi yhdenmukainen voimassa olevien kansainvälisten verosääntöjen, kuten maakohtaisen raportoinnin sääntöjen, kanssa. Tämän direktiivin soveltamisalaan kuuluvia yksiköitä kutsutaan konserniyksiköiksi. Tietyt yksiköt olisi jätettävä soveltamisalan ulkopuolelle niiden erityisen tarkoituksen ja aseman perusteella. Soveltamisalan ulkopuolelle jäisivät yksiköt, jotka eivät tavoittele voittoa ja jotka harjoittavat yleisen edun mukaista toimintaa ja joita näistä syistä ei todennäköisesti veroteta siinä jäsenvaltiossa, jossa ne sijaitsevat. Näiden erityisten etujen suojaamiseksi on tarpeen jättää tämän direktiivin soveltamisalan ulkopuolelle julkisen vallan yksiköt, kansainväliset järjestöt, voittoa tavoittelemattomat järjestöt ja eläkerahastot. Sijoitusrahastot ja kiinteistösijoitusvälineet olisi myös jätettävä soveltamisalan ulkopuolelle silloin, kun ne ovat omistusketjun huipulla, koska näiden niin kutsuttujen läpivirtaavien yksiköiden saamaa tuloa verotetaan omistajien tasolla.

On tarpeen varmistaa, että veron kiertämisen käytäntöjä ehkäistään. Olisi kuitenkin vältettävä kielteisiä vaikutuksia sisämarkkinoilla toimiviin pienempiin monikansallisiin yrityksiin. Tämän vuoksi tätä direktiiviä olisi sovellettava ainoastaan sellaisiin unionissa sijaitseviin yksiköihin, jotka ovat monikansallisten konsernien tai suurten kotimaisten konsernien jäseniä ja jotka täyttävät vuotuisen kynnysarvon, joka on vähintään 750 000 000 euroa konsolidoitua tulosta. Tämä kynnysarvo olisi yhdenmukainen voimassa olevien kansainvälisten verosääntöjen, kuten maakohtaisen raportoinnin sääntöjen, kanssa. Tämän direktiivin soveltamisalaan kuuluvia yksiköitä kutsutaan konserniyksiköiksi. Tietyt yksiköt olisi jätettävä soveltamisalan ulkopuolelle niiden erityisen tarkoituksen ja aseman perusteella. Soveltamisalan ulkopuolelle jäisivät yksiköt, jotka eivät tavoittele voittoa ja jotka harjoittavat yleisen edun mukaista toimintaa ja joita näistä syistä ei todennäköisesti veroteta siinä jäsenvaltiossa, jossa ne sijaitsevat. Näiden erityisten etujen suojaamiseksi on tarpeen jättää tämän direktiivin soveltamisalan ulkopuolelle julkisen vallan yksiköt (paikallis- ja alueviranomaiset sekä niitä edustavat järjestöt mukaan luettuina) , kansainväliset järjestöt, voittoa tavoittelemattomat järjestöt ja eläkerahastot.
4. Edellä 1 kohdassa tarkoitettujen toimenpiteiden käytön on oltava oikeasuhteista ja rajoituttava siihen, mikä on tarpeen yhteiskunnan elintärkeiden toimintojen tai taloudellisen toiminnan vakavien häiriöiden torjumiseksi unionissa, ja sen on oltava unionin edun mukaista. Näitä toimenpiteitä käytettäessä on vältettävä aiheuttamasta suhteetonta hallinnollista rasitetta pk-yrityksille.

4. Edellä 1 kohdassa tarkoitettujen toimenpiteiden käytön on oltava oikeasuhteista ja rajoituttava siihen, mikä on tarpeen yhteiskunnan elintärkeiden toimintojen tai taloudellisen toiminnan vakavien häiriöiden torjumiseksi unionissa, ja sen on oltava unionin edun mukaista. Näitä toimenpiteitä käytettäessä on vältettävä aiheuttamasta suhteetonta hallinnollista rasitetta pk-yrityksille. Näitä toimenpiteitä voidaan soveltaa vain valikoivasti ja viimeisenä keinona (ultima ratio).
3.

huomauttaa, että asunnottomuus on dynaamista todellisuutta, joka ei koske ainoastaan katuasunnottomia. Asunnottomina olisi pidettävä myös ihmisiä, jotka asuvat ensisuojissa tai tiloissa, joita ei ole tarkoitettu asumiseen, henkilöitä, joilla laitoksesta lähtiessään ei ole asuntoa tiedossa, ja ihmisiä, joilla ei ole riittävästi taloudellisia varoja ja/tai jotka ovat riippuvaisia satunnaisesta majoituksesta tuttavien tai sukulaisten luona. Asunnottomuuden monitahoisen todellisuuden rajaaminen katuasunnottomuuteen johtaa ainoastaan heikkoihin poliittisiin toimiin. On tärkeää erottaa todellinen asunnottomuus tilanteista, joissa on olemassa edes jonkinlainen tukiverkosto, koska tukitoimet on räätälöitävä erilaisiin olosuhteisiin, jotta voidaan optimoida politiikkatoimien tehokkuus.
48.

Euroopan alueiden komitea panee merkille ja jakaa EU:n kansalaisten erittäin suuret odotukset sen suhteen, että unioni ottaa suuremman roolin terveysalalla. Komitea toteaa, että perussopimuksen 168 artiklan nykyinen hyvin rajoittava sanamuoto on tällä hetkellä este, ja katsoo, että Euroopan unionin toimivallan vahvistaminen terveysturvallisuuden alalla olisi otettava asialistalle Euroopan tulevaisuutta käsittelevän konferenssin jälkeen. Unionin toimivaltaa sisämarkkinoiden alalla on jo nyt hyödynnettävä niin, että unioni voi mennä pidemmälle terveysalan toiminnassa, EU4Health-ohjelmaa on vahvistettava, ja EU:n terveysministerien olisi kokoonnuttava hyvin säännöllisesti neuvoston tilapäisessä kokoonpanossa eikä vain kahdesti vuodessa pelkkänä työllisyys-, sosiaalipolitiikka-, terveys- ja kuluttaja-asioiden neuvoston (TSTK) kokouksen oheistapahtumana.
23.

korostaa, että kulutuksen vähentämisen, jätteen syntymisen ehkäisemisen ja kierrätyksen on oltava keskeisiä tekijöitä resurssitehokkaaseen talouteen siirtymisessä. Komitea kehottaa viestimään kuluttajille avoimesti ja riittävästi nykyisen yltäkylläisyyden ja poisheittämisen leimaaman yhteiskuntamme raaka-ainetilanteesta sekä kierrätysteollisuuden markkinaolosuhteista. Kuluttajilla on kuitenkin vain toissijainen vastuu helposti kierrätettävien tuotteiden edistämisestä ja kulutuksen vähentämisestä. Ensisijainen vastuu kuuluu ennen kaikkea tuottajille, ja vaatimusten on näin ollen velvoitettava niitä. Unionissa valmistettujen tuotteiden osalta vaatimukset on asetettava koskemaan valmistajia, ja vastaavia vaatimuksia on sovellettava myös EU:n markkinoille tuotaviin tuotteisiin.
23.

on tyytyväinen siihen, että Euroopan komissio esitteli marraskuussa 2020 ensimmäistä kertaa hlbtiq-henkilöiden tasa-arvoa koskevan strategian. Yksi tämän komission strategian neljästä pilarista liittyy hlbtiq-henkilöiden turvallisuuden varmistamiseen. Tähän mennessä hlbtiq-henkilöihin kohdistuvan väkivallan ilmiötä ei ole kuitenkaan tutkittu edustavalla tavalla, jotta seuraavassa vaiheessa voitaisiin tarjota asiaankuuluvia toimintatapoja väkivallan torjuntaan. Vaikka Euroopan unionin perusoikeusviraston (FRA) julkaisema verkkokysely ”A long way to go for LGBTI equality” antaa arvokasta tietoa hlbtiq-henkilöiden kokemasta syrjinnästä ja väkivallasta, vapaaehtoisena verkkokyselynä se ei ole tilastollisesti edustava, koska se ei perustu satunnaisotantaan. Tätä taustaa vasten alueiden komitea kehottaa Euroopan komissiota käynnistämään ja rahoittamaan osana hlbtiq-strategiaansa säännöllisesti tehtävän anonyymin ja edustavan kenttätutkimuksen aliraportoiduista hlbtiq-henkilöiden väkivaltakokemuksista EU:ssa, parisuhdeväkivalta mukaan lukien. Tämä kenttätutkimus tulisi toteuttaa ja arvioida riippumattomasti kaikkien EU:n jäsenvaltioiden osalta.
katsoo, että NECSTouR-verkoston antamaa Barcelonan julistusta Better Places to Live, Better Places to Visit voidaan pitää viitekehyksenä sille, miten matkailuala sekä aineellisen ja aineettoman kulttuuriperinnön ala voivat tehdä tiivistä yhteistyötä Euroopan kansalaisten ja kulttuuriperinnön hyväksi.
2.

toteaa, että romanit ovat suurin etninen vähemmistö Euroopassa. Useilta romaneilta on edelleenkin evätty perusoikeudet, he elävät köyhyydessä ja he kärsivät äärimmäisestä syrjinnästä ja sosiaalisesta syrjäytymisestä. Koska tämä ongelma esiintyy Euroopassa ja nämä ihmiset ovat Euroopan kansalaisia, on erityisen järkyttävää, että unionin jäsenvaltiot ja hallitukset eivät ole tähän asti onnistuneet toteuttamaan menestyksekkäitä integrointi- ja osallistamispolitiikkoja, jotka antaisivat romaneille mahdollisuudet käyttää EU-kansalaisuuteen liittyviä oikeuksiaan ja hoitaa velvollisuuksiaan.
32.

kehottaa laatimaan ja toteuttamaan paikallis- ja aluetasolla realistista politiikkaa, jolla houkutellaan koulutettua työvoimaa, pidetään siitä kiinni ja saadaan se palaamaan. Yksi keskeinen strateginen näkökohta on elämänlaatu: kuten edellä on todettu, elämänlaadun parantaminen on erittäin tehokas väline koulutetun työvoiman houkuttelemisen ja paikkakunnalle jäämisen kannalta. On suotavaa ja toivottavaa, että elämänlaatua mitataan säännöllisesti ja järjestelmällisesti, jotta paikallis- ja alueviranomaiset saavat hyödyllistä tietoa siitä, millä aloilla toimia mahdollisesti vielä tarvitaan.